# Bandera de Nigèria

La bandera de Nigèria és l'emblema nacional de Nigèria des de la creació de l'estat el dia 1 d'octubre de 1960. Està formada per tres franges verticals d'igual amplada, les exteriors de color verd i la interior blanca.

## Disseny

La bandera és una adaptació del disseny presentat per de Michael Taiwo Akinkunmi en una competició de l'any 1959. Llavors, Akinkunmi era un estudiant de 23 anys al Norwood Technical College de Londres, Anglaterra, quan va veure un anunci en un diari que s'acceptaven propostes per al disseny d'una nova bandera nacional. Va presentar un disseny que consistia en una franja vertical blanca central envoltada de dues de verdes a cada costat. El disseny també contenia un sol vermell radiant al centre de la franja blanca. Va guanyar el concurs, però el jurat van eliminar-ne el sol vermell, deixant només un disseny de tres franges. És típic que països culturalment diversos com Nigèria triin dissenys de banderes més simples i menys complexos per tal d'evitar ofendre inadvertidament a determinats grups ètnics o religiosos. La bandera es va utilitzar oficialment per primer cop el primer d'octubre de 1960, el dia que Nigèria va obtenir la independència del Regne Unit.

## Simbologia

El verd representa l'agricultura, el blanc la pau i la unitat ("Pau i Unitat" havia estat la primera divisa de Nigèria).

## Construcció i dimensions

La bandera és dues vegades més llarga que ample, és a dir, té una proporció d'1:2. Les dimensions oficialment consignades són:
| Bandera | Llargada | Alçada |
| Gran | 2,40 m | 1,20 m |
| Mitjana | 1,80 m | 0,90 m |
| Petita | 1,20 m | 0,60 m |

### Colors

| Model de color | Verd | Blanc |
| CMYK | 100-0-39-47 | 0-0-0-0 |
| RGB | 0, 135, 83 | 255, 255, 255 |
| HTML | #008753 | #FFFFFF |

## Banderes històriques

* Bandera de la Companyia Reial del Níger (1887–1888)
* Bandera de la Companyia Reial del Níger (1888–1899)
* Bandera dels Establiments Britànics de l'Àfrica Occidental
* Bandera de la Colònia de Lagos (1886–1906)
* Bandera del Protectorat Oil Rivers
* Bandera del Protectorat de la costa del Níger
* Bandera del protectorat de Nigèria del Nord (1900–1914)
* Bandera del Protectorat de Nigèria del Sud (1900–1914)
* Bandera de la Colònia i Protectorat de Nigèria (1914–1952)
* Bandera de la Colònia i Protectorat de Nigèria (1952–1960)

## Banderes dels estats federats

* Abia
* Adamawa
* Estat de Borno
* Cross River
* Delta
* Edo
* Estat Ekiti
* Gombe
* Jigawa
* Estat de Kaduna
* Estat de Kogi
* Kwara
* Lagos
* Ogun
* Estat d'Ondo
* Oyo
* Plateau
* Yobe
* Estat de Zamfara

## Vegeu també

* Escut de Nigèria

## Referències

* 1 2 3 «Flag of Nigeria - Colours, Meaning, History??» (en anglès). Edarabia. [Consulta: 21 setembre 2022].
* ↑ «Who designed the Nigerian flag?» (en anglès). Nigerian Embassy in Tel-Aviv. [Consulta: 21 setembre 2022].
* ↑ «flag of Nigeria» (en anglès). Encyclopaedia Britannica. [Consulta: 21 setembre 2022].
* ↑ «60 Minutes with the Man Who Designed Nigerian Flag» (en anglès), 28-09-2013. Arxivat de l'original el 14 juliol 2014. [Consulta: 21 setembre 2022].
* ↑ «008753» (en anglès). HTML Color. [Consulta: 21 setembre 2022].

## Bibliografia

* (anglès) Christian Fogd Pedersen, The International Flag Book in Color, R.N.William Morrow & Company: Inc., New York, 1971
* (anglès) Whitney Smith, Flags Through the Ages and Across the World, McGraw-Hill Book Co., New York, 1975